የጤፍ የባለቤትነት መብት ጉዳይ ትኩረት ሊሰጠው ይገባል – ሚኒስቴሩ
የእርሻና ተፈጥሮ ሃብት ሚኒስቴር የጤፍ የባለቤትነት መብት ለኢትዮጵያ እንዲሰጥ እና ምርታማነትን ለማሳደግ በሚመለከታቸው አካላት እንቅስቃሴ ቢጀመርም አሁንም ትኩረት ሊሰጠው ይገባዋል ብሏል፡፡በሚኒስቴሩ የህዝብ ግንኙነት ሃላፊ አቶ አለማየሁ ብርሃኑ ከዋልታ ጋር ባደረጉት ቆይታ በመስሪያ ቤቱ በኩል የጤፍ ምርታማነትን ለማሳደግ እና የውጭ ምንዛሪ ለማስገኘት በትኩረት እየተሰራ መሆኑን ገልጸዋል፡፡የጤፍ ምርት ከአጠቃላይ ምርት 15 በመቶ ያህሉን እንደሚሸፍን ተናግረዋል፡፡ሚኒስቴሩ አሁን ያለው የምርት መጠን ይበልጥ እንዲያድግ የተለያዩ ቴክኖሎጂዎችን የመጠቀም ልምድ የማዳበር እና ለአርሶአደሮችም የተለያዩ ስልጠናዎችን በመስጠት ላይ እንደሚገኝ አቶ አለማየሁ አስረድተዋል፡፡